ઉલટાનું લોટરીમાં થયું હતું તેવું થાય. અત્યારે બેટિંગ ગેરકાયદે છે અને બૂકીઓમાં મોટા ભાગે માથાભારે કે ગુંડા ટાઇપ લોકો પડતા હોય છે. તેના કારણે ઘણા લોકો પોતાની જુગારી વૃત્તિને સંકોરીને બેસે છે. શ્રાવણ આવે ત્યારે એક મહિનો પત્તાનો જુગાર રમી લે અને વ્યસન ભાંગે. આ વર્ગ અને નોકરિયાત વર્ગ પણ કાયદેસર બેટિંગ હોય તો વધારે રમતો થઈ જાય તેવું ભયસ્થાન પણ છે.તેનો અર્થ એ કે ધાર્યા પ્રમાણે સરકારને આવક થાય નહિ. સમાંતર બૂકી નેટવર્ક ચાલતું જ રહે. સરકારને જ કમાણી થાય તે નવો રમનારો વર્ગ ઊભો થાય તેમાંથી જ આવે. તે નાણાં સમાજમાંથી જવાના અને સરકારમાં જવાના એટલે આમ નુકસાન નહિ, પણ સમાજનો હિસ્સો એવા કુટુંબમાં સમસ્યા પેદા કરી શકે છે.